Ritratt: Anthea Zammit / mill-filmat  Anthea Zammit illejla se tkun qed tirrappreżenta lil Malta fid-69 edizzjoni tal-konkors Miss Universe li se jsir fis-Seminole Hard Rock Hotel & Casino f'Hollywood, fl-Istati Uniti. "Inwegħdkom li se nagħmel ħilti," Anthea ikkummentat f'filmat fuq il-paġna tagħha ta' Facebook filwaqt li rringrazzjat lil kulħadd għall-appoġġ li kellha s'issa. Posted by Anthea Zammit on Friday, May 14, 2021 Anthea jumejn ilu spikkat meta waqt ix-xow tal-Miss Universe tal-kostumi tradizzjonali u nazzjonali hija mmuddellat b'verżjoni moderna u mill-isbaħ tal-Għonnella. L-Idejn stampati fuq il-libsa huma tar-residenti ta' Fondazzjoni Nazareth. Dawn saru biex issir promozzjoni tal-inklussività tal-persuni bi bżonnijiet speċjali. Il-kostuma huwa ta' Etienne Schembri. Aqra wkoll: Filmat: L-Għonnella ssib postha fil-Miss Universe 74 pajjiż se jkun qiegħed jieħu sehem fl-edizzjoni li se tittella' llejla li se jkollha preżentazzjoni tal-attur Mario Lopez, magħruf l-aktar għas-sensiela Saved By The Bell, kif ukoll ta' Olivia Culpo li kienet rebħet il-konkors ta' Miss Universe fl-2012.